### Beslutning

Udvalget ønsker, om muligt, på november-mødet at se på erstatningsnaturprojektet ved [adresse] og på en bynær fredskov.

### Sagsfremstilling

Klimatilpasning ved [adresse]

Administrationen ønsker at reservere 0,5 mio. kr. fra kommunens klimapulje til at arbejde med projekteringen af indsatser fra Helhedsplan for [adresse]

Planen skal sikre byområderne mod oversvømmelser og klimatilpasning i lyset af øget nedbør og stormflodstrusler.

Helhedsplanen omfatter bl.a.:

* Etablering af dige-pumpe-sluse-løsning ved udløbet af [adresse]
* Tilbageholdelse af vand i Rørmosen og langs åen via slyngning og vandbremser
* Mulighed for dobbelte å-profiler for at øge kapaciteten.

Planen er forankret i:

* Kommuneplan 2025 (i høring)
* Kalundborg 2050 Klimahandlingsplan
* Helhedsplan for [adresse]

På mødet den 23. november 2022 godkendte Kommunalbestyrelsen frigivelsen af 4,4 millioner kroner til klimatilpasningsprojekter.
Hvert projekt skal forelægges Teknik- og Miljøudvalget.

Med reservationen af 0,5 mio. kr. til projektering af indsatser fra Helhedsplan for [adresse] resterer der 0,5 mio. kr. af ikke-disponerede midler i den oprindelige klimapulje.

Prisoverslag på genindførelse af SMS-tjeneste for affaldsområdet

På opfordring fra Seniorrådet og Ældresagen har administrationen undersøgt, hvad det vil koste at genindføre SMS-tjeneste for affaldsområdet som et inkluderende supplement til at anvende affaldsappen Perfect Waste. SMS-tjenesten indbefatter beskeder med påmindelser om tømmedage for affaldsbeholdere og påmindelser om tilmelding til afhentning af miljøkasser og tekstilaffald. Ud fra eksisterende kontrakt med IT-udbyder vurderer administrationen, at genindførelse af SMS-tjenesten vil koste 18,2-21,7 kr. per borger, der tilmelder sig. Hvis alle borgere i kommunen over 67 år tilmelder sig den supplerende SMS-tjeneste, svarer det til en omkostning på 194.340 - 231.713 kr. per år. Dette er ikke medregnet de administrative omkostninger, hvilket administrationen vurderer til at være 5.000 - 10.000 kr. per år.

Vedtægtsændringer for ARGO I/S godkendt

Den 25. juni 2025 godkendte Kommunalbestyrelsen en ny model for bestyrelsessammensætning i ARGO-koncernen, hvilket krævede en ændring af koncernens vedtægter. Vedtægterne skulle godkendes af kommunalbestyrelserne i ARGO's ejerkreds. Det fremgik af dagsordenen for ARGO's ejerudvalgsmøde den 19. september 2025, at alle ARGO's ni ejerkommuner har godkendt vedtægtsændringerne.

Udbud af tømning af glaskuber og nedgravede affaldscontainere

Ydelsen "tømning af glaskuber og nedgravede affaldscontainere" i Kalundborg Kommune har været i udbud hen over sommeren. En vinder af udbuddet er fundet, og en ny kontrakt er skrevet med Christoffer Carlsen

Råstofvejen

Colas har fremsendt ansøgning om tilladelse til at krydse [adresse], så råstofvejen kan bygges og tilsluttes de overkørsler Kalundborg Kommune har lavet. Administrationen arbejder med de nødvendige tilladelser, så arbejdet kan udføres i sommeren 2026, hvor vandstanden i åen er lav.

Oprensning af vandløb

Administrationen har orienteret vandløbslavene, Danmarks Naturfredningsforening og Danmarks Sportsfiskerforbund om efterårets vedligeholdelsesarbejder. Grødeskæringerne gennemføres primært i oktober i ugerne 41, 42 og 43, idet enkelte er udført inden da. Der er bestilt oprensninger Bækken, [adresse], Råmosegrøften, [adresse], [adresse], [adresse] Kærby Sogneskelsgrøft, Tilløb C til Bækken, Øystein Johansen og Hesteengsrenden. Kommunen er blevet spurgt om, hvilke vedligeholdelsesarbejder der er planlagt eller udført som følge af vandløbets naturlige dynamikker, udover oprensninger. Nedenfor er en liste over opgaver i indeværende driftsæson:

* Træbeskæring langs vandløb for at sikre vandføringen og for at sikre adgangsveje i forbindelse med vandløbsvedligeholdelsen.
* Genetablering af brinksikring, hvor større sten er eroderet ud af brinken grundet høj vinterafstrømning.
* Spuling af rørlagte strækninger med vedligeholdelsesbehov.
* Tømning af sandfang

De grønne organisationer har stillet spørgsmål til nogle af oprensningsarbejderne og forespurgt om de kræver tilladelser og konsekvensvurdering. Det er svaret, at arbejderne ses som almindelig vedligeholdelse uden forandring af naturtilstanden og ikke kræver tilladelser i henhold til anden lovgivning.